CELEX: 32006R0473
Language: hu
Date: 2006-03-22 00:00:00
Title: A Bizottság 473/2006/EK rendelete ( 2006. március 22. ) a Közösségen belül működési tilalom alá tartozó légi fuvarozóknak a 2111/2005/EK európai parlamenti és tanácsi rendelet II. fejezetében említett közösségi listája végrehajtási szabályainak megállapításáról   (EGT vonatkozású szöveg)

23.3.2006   
            
            
               HU
            
            
               Az Európai Unió Hivatalos Lapja
            
            
               L 84/8
            
         
      A BIZOTTSÁG 473/2006/EK RENDELETE
   
   (2006. március 22.)
   a Közösségen belül működési tilalom alá tartozó légi fuvarozóknak a 2111/2005/EK európai parlamenti és tanácsi rendelet II. fejezetében említett közösségi listája végrehajtási szabályainak megállapításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Közösségen belül működési tilalom alá tartozó légi fuvarozók közösségi listájának elfogadásáról és az üzemeltető fuvarozó kiléte tekintetében a légi közlekedés utasainak tájékoztatásáról, valamint a 2004/36/EK irányelv 9. cikkének hatályon kívül helyezéséről szóló, 2005. december 14-i 2111/2005/EK európai parlamenti és tanácsi rendeletre (1) (a továbbiakban: alaprendelet) és különösen annak 8. cikkére,
   mivel:
   
               (1)
            
            
               Az alaprendelet II. fejezete eljárásokat határoz meg a Közösségen belül működési tilalom alá tartozó légi fuvarozók közösségi listájának frissítésével kapcsolatban, valamint olyan eljárásokat, amelyek lehetővé teszik a tagállamok számára, hogy bizonyos körülmények esetében kivételes intézkedések elfogadásával a saját területükre vonatkozó működési tilalmat vezessenek be.
            
         
               (2)
            
            
               Bizonyos végrehajtási intézkedéseket kell elfogadni az említett eljárásokkal kapcsolatos részletes szabályok meghatározása érdekében.
            
         
               (3)
            
            
               Különösen fontos meghatározni azokat az információkat, amelyeket a tagállam bocsát rendelkezésre, amikor azt kérelmezi a Bizottságtól, hogy az alaprendelet 4. cikkének (2) bekezdése alapján fogadjon el határozatot a közösségi lista frissítése érdekében egy új működési tilalom bevezetésével, egy hatályos tilalom feloldásával vagy a kapcsolódó feltételek módosításával.
            
         
               (4)
            
            
               Meg kell határozni a légi fuvarozók védelemhez való jogának gyakorlására vonatkozó feltételeket a közösségi lista frissítése érdekében a Bizottság által elfogadott határozatokra is figyelemmel.
            
         
               (5)
            
            
               A lista frissítésével összefüggésben az alaprendelet előírja a Bizottság számára, hogy megfelelően vegye figyelembe a gyors határozathozatal szükségességét, és adott esetben dolgozzon ki eljárást a sürgős esetekre.
            
         
               (6)
            
            
               A Bizottságnak megfelelő információkat kell kapnia minden, a tagállamok által az alaprendelet 6. cikkének (1) és (2) bekezdése értelmében kivételes intézkedésként bevezetett működési tilalomról.
            
         
               (7)
            
            
               Az e rendeletben előírt intézkedések összhangban vannak a repülésbiztonsági bizottság (2) véleményével,
            
         ELFOGADTA EZT A RENDELETET:
   1. cikk
   Tárgy
   Ez a rendelet az alaprendelet II. fejezetében említett eljárások vonatkozásában határoz meg részletes szabályokat.
   2. cikk
   A tagállamoknak a közösségi lista frissítésére irányuló kérése
   (1)   Ha egy tagállam azt kérelmezi, hogy a Bizottság az alaprendelet 4. cikkének (2) bekezdésével összhangban frissítse a listát, el kell juttatnia a Bizottsághoz az e rendelet A. mellékletében feltüntetett információkat.
   (2)   Az (1) bekezdésben említett kérelmeket írásban kell eljuttatni a Bizottság Főtitkárságára. Ezen kívül az A. mellékletben leírt információkat ezzel egy időben elektronikus formában el kell juttatni az Energiaügyi és Közlekedési Főigazgatóság illetékes szolgálatainak. Ha nem áll rendelkezésre megfelelő elektronikus eljárás, ugyanezt az információt a rendelkezésre álló lehető leggyorsabb alternatív módon kell elküldeni.
   (3)   A Bizottság a repülésbiztonsági bizottságban a tagállamokat képviselő tagokon keresztül a bizottság belső szabályaival összhangban tájékoztatja a többi tagállamot, valamint az Európai Repülésbiztonsági Ügynökséget.
   3. cikk
   Az érintett légi fuvarozó törvényi felügyeletéért felelős hatóságokkal folytatott közös konzultáció
   (1)   A tagállam, amely az alaprendelet 4. cikkének (2) bekezdése értelmében kérelemmel szándékozik fordulni a Bizottsághoz, felhívja a Bizottságot és a többi tagállamot az érintett légi fuvarozó törvényi felügyeletéért felelős hatóságokkal folytatott közös konzultációban való részvételre.
   (2)   Az alaprendelet 4. cikkének (2) bekezdésében és 5. cikkében említett határozatok elfogadását adott esetben – és amennyiben megvalósítható – az érintett légi fuvarozó törvényi felügyeletéért felelős hatóságokkal folytatott konzultációknak kell megelőzniük. Amennyiben lehetséges, a Bizottság és a tagállamok közösen folytatnak konzultációkat.
   (3)   Az egyes ügyek sürgősségére való tekintettel bizonyos esetekben a közös konzultációkat csak a (2) bekezdésben említett határozatok elfogadása után lehet megtartani. Ebben az esetben az érintett hatóságot tájékoztatni kell arról, hogy a 4. cikk (2) bekezdése és az 5. cikk (1) bekezdése alapján határozatot készülnek elfogadni.
   (4)   A közös konzultációk lebonyolíthatók levélváltás formájában, illetve adott esetben a bizonyítékok begyűjtését lehetővé tevő helyszíni látogatások alkalmával.
   4. cikk
   A légi fuvarozó védelemhez való jogának gyakorlása
   (1)   Amikor a Bizottság az alaprendelet 4. cikkének (2) bekezdése vagy 5. cikke alapján határozat elfogadását mérlegeli, az érintett légi fuvarozó előtt fel kell fednie a határozat alapjául szolgáló főbb tényeket és megfontolásokat. Az érintett légi fuvarozónak lehetőséget kell adni arra, hogy a fenti tények és szempontok megismerését követő 10 munkanapon belül írásos észrevételeket nyújthasson be a Bizottságnak.
   (2)   A Bizottság a repülésbiztonsági bizottságban a tagállamokat képviselő tagokon keresztül a bizottság belső szabályaival összhangban tájékoztatja a többi tagállamot. Amennyiben a légi fuvarozó kérelmezi, a határozat meghozatala előtt lehetőséget kell számára biztosítani álláspontjának szóbeli kifejtésére. Adott esetben az álláspont szóbeli kifejtésére a repülésbiztonsági bizottság előtt kerül sor. A légi fuvarozót a meghallgatás során, amennyiben kérelmezi, a légi fuvarozó törvényi felügyeletéért felelős hatóságok segíthetik.
   (3)   Sürgős esetekben az alaprendelet 5. cikkének (1) bekezdésével összhangban lévő ideiglenes intézkedés elfogadása előtt a Bizottságnak nem kell eleget tennie az (1) bekezdésnek.
   (4)   Amennyiben a Bizottság az alaprendelet 4. cikkének (2) bekezdésével vagy 5. cikkével összhangban határozatot fogad el, arról késedelem nélkül tájékoztatja a légi fuvarozót és az érintett légi fuvarozó szabályozási felügyeletéért felelős hatóságokat.
   5. cikk
   Végrehajtás
   A tagállamok tájékoztatják a Bizottságot a Bizottság által az alaprendelet 4. cikkének (2) bekezdése vagy 5. cikke alapján hozott határozatok végrehajtása érdekében hozott intézkedésekről.
   6. cikk
   A tagállam által elfogadott kivételes intézkedések
   (1)   Miután egy tagállam az alaprendelet 6. cikkének (1) bekezdése szerint saját területén egy légi fuvarozót azonnali működési tilalom alá helyezett, a tényről haladéktalanul tájékoztatja a Bizottságot, és eljuttatja hozzá a B. mellékletben említett információkat.
   (2)   Amennyiben egy tagállam az alaprendelet 6. cikkének (2) bekezdése szerint saját területén egy légi fuvarozóval kapcsolatban működési tilalmat rendel el vagy tart fenn, a tényről haladéktalanul tájékoztatja a Bizottságot, és eljuttatja hozzá a C. mellékletben említett információkat.
   (3)   Az (1) és (2) bekezdésben említett információkat írásban kell eljuttatni a Bizottság Főtitkárságára. Ezen kívül a B., illetve a C. mellékletben leírt információkat ezzel egy időben elektronikus formában el kell juttatni az Energiaügyi és Közlekedési Főigazgatóság illetékes szolgálatainak. Ha nem áll rendelkezésre megfelelő elektronikus eljárás, ugyanezt az információt a rendelkezésre álló lehető leggyorsabb alternatív módon kell elküldeni.
   (4)   A Bizottság a repülésbiztonsági bizottságban a tagállamokat képviselő tagokon keresztül a bizottság belső szabályzatával összhangban tájékoztatja a többi tagállamot.
   7. cikk
   Hatálybalépés
   E rendelet az Európai Unió Hivatalos Lapjában történő kihirdetését követő első napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2006. március 22-én.
      
         
            a Bizottság részéről
         
         Jacques BARROT
         
         
            alelnök
         
      
   
   
      (1)  HL L 344., 2005.12.27., 15. o.
   
      (2)  A polgári légi közlekedés területén a műszaki előírások és a közigazgatási eljárások összehangolásáról szóló, 1991. december 16-i 3922/91/EGK tanácsi rendelet (HL L 373., 1991.12.31., 4. o.) 12. cikke hozta létre.
   
      A. MELLÉKLET
      Az alaprendelet 4. cikkének (2) bekezdése alapján kérelmet benyújtó tagállam által rendelkezésre bocsátandó információk
      Az alaprendelet 4. cikkének (2) bekezdése alapján a közösségi lista frissítését kérelmező tagállam a következő információkat bocsátja a Bizottság rendelkezésére:
      
                   
               
               
                  
                     A kérelmező tagállam
                  
                  
                              —
                           
                           
                              A hivatalos kapcsolattartó neve és beosztása
                           
                        
                              —
                           
                           
                              A hivatalos kapcsolattartó e-mail címe vagy telefonszáma.
                           
                        
            
                   
               
               
                  
                     Légi fuvarozó(k) és légi jármű
                  
                  
                              —
                           
                           
                              Az érintett légi fuvarozó(k), beleértve a jogalany nevét (a működési engedélyen vagy ennek megfelelő dokumentumon feltüntetett), a kereskedelmi nevet (ha eltérő), az AOC-számot (ha rendelkezésre áll), az ICAO-kód szerinti meghatározást (ha ismert) és a részletes elérhetőséget
                           
                        
                              —
                           
                           
                              Az érintett légi fuvarozó(k) szabályozási felügyeletéért felelős hatóság vagy hatóságok neve(i) és részletes elérhetősége
                           
                        
                              —
                           
                           
                              A légijármű-típus(ok), a lajstromba vétel állama(i), a légi jármű lajstromjele(i) és amennyiben hozzáférhető, az érintett légi jármű gyártási száma.
                           
                        
            
                   
               
               
                  
                     A kérelmezett határozat
                  
                  
                              —
                           
                           
                              A kérelmezett határozat típusa: működési tilalom elrendelése, működési tilalom feloldása vagy a működési tilalom feltételeinek módosítása
                           
                        
                              —
                           
                           
                              A kérelmezett határozat hatálya (adott légi fuvarozó(k) vagy egy adott felügyeleti hatóság alá tartozó összes légi fuvarozó, adott légi jármű vagy légijármű-típus(ok)).
                           
                        
            
                   
               
               
                  
                     Működési tilalom elrendelése iránti kérelem
                  
                  
                              —
                           
                           
                              A biztonsággal kapcsolatos olyan problémák részletes leírása (pl. vizsgálati eredmények), amelyek a részleges vagy teljes tilalom iránti kérelemhez vezettek (az alaprendelet mellékletében szereplő vonatkozó közös kritériumok sorrendjében felsorolva)
                           
                        
                              —
                           
                           
                              Azon ajánlott feltétel(ek)nek a rövid bemutatása, amelyek lehetővé teszik a javasolt tilalom törlését/érvénytelenítését és amelyeket a javításra irányuló cselekvési terv alapjaként fel lehet használni az érintett légi fuvarozó(k) szabályozási felügyeletéért felelős hatósággal vagy hatóságokkal együttműködésben.
                           
                        
            
                   
               
               
                  
                     A működési tilalom feloldása vagy a kapcsolódó feltételek módosítása iránti kérelem
                  
                  
                              —
                           
                           
                              Adott esetben az elfogadott, javításra irányuló cselekvési terv dátuma és részletei
                           
                        
                              —
                           
                           
                              Adott esetben az elfogadott, javításra irányuló cselekvési tervnek való későbbi megfelelés bizonyítékai
                           
                        
                              —
                           
                           
                              Az érintett légi fuvarozó(k) szabályozási felügyeletéért felelős hatóság vagy hatóságok által kiadott részletes írásos bizonyítvány a javításra irányuló cselekvési terv végrehajtásáról.
                           
                        
            
                   
               
               
                  
                     A nyilvánosság tájékoztatása
                  
                  
                              —
                           
                           
                              Azzal kapcsolatos információ, hogy a tagállam a kérelméről tájékoztatta-e a nyilvánosságot.
                           
                        
            
   
      B. MELLÉKLET
      A saját területén működési tilalom bevezetése érdekében az alaprendelet 6. cikkének (1) bekezdése alapján tett kivételes intézkedések tagállam általi közlése
      A tagállam, amely arról tesz jelentést, hogy egy légi fuvarozót az alaprendelet 6. cikkének (1) bekezdésével összhangban saját területén működési tilalom alá helyezett, a következő információkat bocsátja a Bizottság rendelkezésére:
      
                   
               
               
                  
                     A jelentést készítő tagállam
                  
                  
                              —
                           
                           
                              A hivatalos kapcsolattartó neve és beosztása
                           
                        
                              —
                           
                           
                              A hivatalos kapcsolattartó e-mail címe vagy telefonszáma.
                           
                        
            
                   
               
               
                  
                     Légi fuvarozó(k) és légi jármű
                  
                  
                              —
                           
                           
                              Az érintett légi fuvarozó(k), beleértve a jogalany nevét (a működési engedélyen vagy ennek megfelelő dokumentumon feltüntetett), a kereskedelmi nevet (ha eltérő), az AOC-számot (ha rendelkezésre áll), az ICAO-kód szerinti meghatározást (ha ismert) és a részletes elérhetőséget
                           
                        
                              —
                           
                           
                              Az érintett légi fuvarozó(k) törvényi felügyeletéért felelős hatóság vagy hatóságok neve(i) és részletes elérhetősége
                           
                        
                              —
                           
                           
                              A légijármű-típus(ok), a lajstromba vétel állama(i), a légi jármű lajstromjele(i) és amennyiben hozzáférhető, az érintett légi jármű gyártási sorozatszáma (sorozatszámai).
                           
                        
            
                   
               
               
                  
                     Határozat
                  
                  
                              —
                           
                           
                              A határozat dátuma, időpontja és időtartama
                           
                        
                              —
                           
                           
                              Az üzemeltetési jóváhagyás vagy műszaki engedély elutasításával, felfüggesztésével, visszavonásával vagy az üzemeltetési jóváhagyásra vagy műszaki engedélyre vonatkozó korlátozások bevezetésével kapcsolatos határozat leírása
                           
                        
                              —
                           
                           
                              A határozat hatálya (adott légi fuvarozó(k) vagy egy adott felügyeleti hatóság alá tartozó összes légi fuvarozó, adott légi jármű vagy légijármű-típus(ok))
                           
                        
                              —
                           
                           
                              Azon feltétel(ek) leírása, amelyek teljesülése esetén a tagállam által kiadott üzemeltetési jóváhagyás vagy műszaki engedély visszautasítását, felfüggesztését, visszavonását vagy a vonatkozó korlátozásokat törölni/érvényteleníteni lehet.
                           
                        
            
                   
               
               
                  
                     Biztonsággal kapcsolatos problémák
                  
                  
                              —
                           
                           
                              A biztonsággal kapcsolatos azon problémák (azaz a vizsgálati eredmények) részletes leírása, amelyek a részleges vagy teljes tilalomról szóló határozat meghozatalához vezettek (az alaprendelet mellékletében szereplő egyes közös kritériumok sorrendjében).
                           
                        
            
                   
               
               
                  
                     A nyilvánosság tájékoztatása
                  
                  
                              —
                           
                           
                              Azzal kapcsolatos információ, hogy a tagállam tájékoztatta-e a nyilvánosságot a tilalomról.
                           
                        
            
   
      C. MELLÉKLET
      A saját területén működési tilalom fenntartása vagy bevezetése érdekében az alaprendelet 6. cikkének (2) bekezdése alapján tett kivételes intézkedések tagállam általi közlése abban az esetben, ha a Bizottság a hasonló intézkedéseknek a közösségi listára való felvétele ellen foglalt állást
      A tagállam, amely arról tesz jelentést, hogy egy légi fuvarozót az alaprendelet 6. cikkének (2) bekezdésével összhangban saját területén működési tilalom alá helyezett vagy fenntartotta a működési tilalmat, a következő információkat bocsátja a Bizottság rendelkezésére:
      
                   
               
               
                  
                     A jelentést készítő tagállam
                  
                  
                              —
                           
                           
                              A hivatalos kapcsolattartó neve és beosztása
                           
                        
                              —
                           
                           
                              A hivatalos kapcsolattartó e-mail címe vagy telefonszáma.
                           
                        
            
                   
               
               
                  
                     Légi fuvarozó(k) és légi jármű
                  
                  
                              —
                           
                           
                              Az érintett légi fuvarozó(k), beleértve a jogalany nevét (a működési engedélyen vagy ennek megfelelő dokumentumon feltüntetett), a kereskedelmi nevet (ha eltérő), az AOC-számot (ha rendelkezésre áll), az ICAO-kód szerinti meghatározást (ha ismert).
                           
                        
            
                   
               
               
                  
                     Hivatkozás a Bizottság határozatára
                  
                  
                              —
                           
                           
                              Bármilyen vonatkozó Bizottsági dokumentum dátuma és a dokumentumra történő hivatkozás
                           
                        
                              —
                           
                           
                              A Bizottság/repülésbiztonsági bizottság határozatának dátuma.
                           
                        
            
                   
               
               
                  
                     A tagállamot különösen érintő biztonsági probléma